Diari Oficial de la Generalitat Valenciana


Sumari del DOGV 4777, del 17-06-2004 (2004/5951)

RESOLUCIÓ de 28 d'abril de 2004, de la Unitat Territorial d'Energia d'Alacant, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 14 del Pla Eòlic de la Comunitat Valenciana. ATVARI 2004/1.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5951


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 28 d'abril de 2004, de la Unitat Territorial d'Energia d'Alacant, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 14 del Pla Eòlic de la Comunitat Valenciana. ATVARI 2004/1. [2004/F5951]
  
Als efectes que establix l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i 158 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; en els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en l'article 4 de la Llei 2/1989, de 3 de març, d'Impacte Ambiental, se sotmeten a informació pública els següents documents referents a la zona 14 promoguda per l'empresa Vent, Sol i Energia, SA.
  
1. Pla especial d'ordenació per a la implantació de parcs eòlics que afecta els municipis de Castell de Castells, Benillup, Facheca, Famorca, Almudaina, Benimassot, Gorga, Millena, Planes, Balones, Quatretondeta i Tollos, i consta de memòria justificativa, plànols d'informació i ordenació i determinacions modificatives del planejament municipal que estiguera vigent. Hi ha un exemplar del pla esmentat per a la consulta pública en els ajuntaments afectats.
  
2. Avantprojectes dels parcs eòlics les característiques principals dels quals, així com la relació de béns i drets afectats s'inserixen en els annexos.
  
3. Estudi d'impacte ambiental de la zona per a la implantació de parcs eòlics.
  
La qual cosa es fa pública per a coneixement general i, especialment, dels titulars de béns i drets afectats, perquè puga ser examinada la documentació en el Servici Territorial d'Indústria d'Alacant, situat en el carrer de Churruca, 29, 03309 Alacant, i presentar les al·legacions que consideren oportunes en el termini d'un mes, comptador a partir de l'endemà de la publicació d'este anunci.